Read in English . Ir-rapporteur għall-Kunsill tal-Ewropa dwar l-assassinju tal-ġurnalista Daphne Caruana Galizia staqsa għalfejn ma sarx ftehim bejn Vincent Muscat (il-Koħħu) u l-Gvern Malti. Muscat qed jiġi akkużat li qatel lil Caruana Galizia flimkien ma' żewġt irġiel oħra. Pieter Omtzigt staqsa dan fuq Twitter fejn elenka għadd ta' mistoqsijiet fid-dawl tal-aħħar aħbarijiet b'rabta mal-każ. Staqsa wkoll x'jiġri jekk jirriżulta li l-Ministru Konrad Mizzi jkollu rabta ma' wieħed mis-suspettati potenzjali. Skont rapport fil-gazzetta The Sunday Times of Malta negozjant kbir qed jingħad li huwa wieħed fost tliet persuni li qed jiġu suspettati li kienu l-moħħ wara l-assassinju. Il-gazzetta kkwotat żewġ sorsi viċin l-investigazzjoni. Assassinju Daphne: Negozjant kbir fost suspettati – rapport X'qed jistaqsi Omtzigt? L-awtoritajiet investigaw il-qtil kif suppost? Hemm persuni identifikati. Għalfejn ma sarux interrogazzjonijiet? Hemm min jaħseb li hemm rabta ma' 17 Black. Dan x'jgħid dwar Konrad Mizzi u Keith Schembri li kellhom jibbenefikaw minn din il-kumpanija? Il-Kummissarju tal-Pulizija Lawrence Cutajar u Ian Abdilla tar-reati ekonomiċi għamlu kollox dwar 17 Black? Jista' jkun li informazzjoni mill-investigazzjoni tal-Pulizija spiċċat f'idejn ministri u suspettati? Għalfejn ma sarx ftehim bejn Vincent Muscat u l-Gvern? (Muscat huwa wieħed mit-tliet persuni akkużati bil-qtil ta' Caruana Galizia) Qed isir kollox biex ma jaħarbux ix-xhud? L-Imħallef Aaron Bugeja għalfejn irrikuża lilu nnifsu issa qabel ma ġew żvelati dawn l-aħħar stejjer? Omtzigt qal li dawn il-mistoqsijiet kollha jridu jiġi indirizzati fl-inkjesta pubblika dwar l-assassinju. Fakkar li dik li ordna l-Gvern ma saritx kif suppost. Today's Malta media revelations raise serious questions about whether the authorities really left no stone unturned in their response to the murder of Daphne Caruana Galizia: here are some of them @BorgJake Dalgħodu l-Prim Ministru Joseph Muscat għamel diskors waqt attività politika tal-Partit Laburista, però ma semma' xejn dwar dak li ġie żvelat fil-gazzetti llum b'rabta mal-investigazzjoni fil-qtil ta' Caruana Galizia. "Il-PL mhux il-Partit tal-ħitan" – Muscat Il-Kunsill tal-Ewropa kkritika b'mod aħrax l-inkjesta pubblika ordnata fl-assassinju tal-ġurnalista Daphne Caruana Galizia. Dan għaliex mhux qed tilħaq l-aspettattivi tal-Kunsill. Assassinju Daphne: Il-Kunsill tal-Ewropa jikkritika l-inkjesta pubblika .td_uid_3_5ee4def60b313_rand.td-a-rec-img{text-align:left}.td_uid_3_5ee4def60b313_rand.td-a-rec-img img{margin:0 auto 0 0}